b'\n_START_ARTICLE_\nVicevachmistras\n_START_PARAGRAPH_\nVicevachmistras (rus. \xd0\xb2\xd0\xb8\xd1\x86\xd0\xb5-\xd0\xb2\xd0\xb0\xd1\x85\xd0\xbc\xd0\xb8\xd1\x81\xd1\x82\xd1\x80; \xd0\xb2\xd0\xb8\xd1\x86-\xd0\xb2\xd0\xb0\xd1\x85\xd0\xbc\xd0\xb8\xd1\x81\xd1\x82\xd1\x80)\xc2\xa0\xe2\x80\x93 gvardijos kavalerijos puskarininkio laipsnis 1732\xe2\x80\x931796\xc2\xa0m._NEWLINE_Tai antras i\xc5\xa1 vir\xc5\xa1aus puskarininkio laipsnis ir septintas laipsnis i\xc5\xa1 apa\xc4\x8dios, \xc4\xafskaitant eilin\xc4\xaf. U\xc5\xbe vicevachmistr\xc4\x85 \xc5\xbeemesni laipsniai buvo kaptenarmusas ir kuopos kvartirmeisteris._NEWLINE_\xc5\xbdemesnio laipsnio kari\xc5\xa1kiai \xc4\xaf j\xc4\xaf kreipdavosi \xe2\x80\x9ePone vicevachmistre\xe2\x80\x9c, o vyresnieji\xc2\xa0\xe2\x80\x93 laipsniu ir pavarde._NEWLINE_1796\xc2\xa0m. lapkri\xc4\x8dio 29 d. vicevachmistrai panaikinti gvardijos kavalerijoje, o 1796\xc2\xa0m. gruod\xc5\xbeio 18 d.\xc2\xa0\xe2\x80\x93 ir kavalergarduose (panaikinta kavalergard\xc5\xb3 kuopa). Vicevachmistr\xc5\xb3 pareigos perduotos vyresniesiems puskarininkiams.'